Referat fra møte i IKT-utvalget 21.09.04 


Til stede: Sindre Helvik, Vigdis Borgli, Torfinn Johansen, Eli Anne Skaug, Jan-Lorang Brynildsen (for Turid Søland), Hanne Røising og Ulf Dahl (ref).

Fravær: Karsten Brynildsrud, John Skau og Alf Martinsen.

Sak 12/04 
Godkjenning av referat fra møte 29. mars 2004. 

Referatet ble  godkjent. 

Sak 13/04 
Orientering om 2-årig prosjektstilling i IKT og læring ved avdelingen.

Hanne orienterte kort om  den nye prosjektstillingen hun skal inneha de neste 2 årene. 

En vesentlig del av jobben vil ligge på  styrende og koordinerende nivå. Man vet at funksjonen vil innebære videreutvikling av Blackboard-bruken ved høgskolen samt ulike former for  Web-ansvar.

Når stillingsbeskrivelse foreligger, vil den bli lagt fram for IKT-utvalget til orientering.

Sak 14/04 
Oppsummering av undervisning i Fellesblokk A – IKT-informasjon og opplæring.

Hanne, Tortfinn, Sindre og Vigdis oppsummerte erfaringene fra opplæring.

Konklusjonene var:

1. Hvert år må innholdet revideres ut fra fjorårets erfaringer. I den forrige opplæringen savnet 

man særlig opplæring i ARENA 

2. Behold nåværende omfang (4 t).

3. Tidspunkt for oppstart har store konsekvenser. Disse veies mot hverandre når             

    gjennomføringstidspunkt avgjøres.

4. Kan det være hensiktsmessig å skille ut opplæringen som egen blokk? ”IKT-blokk”?

5. Inneklimaet på datarommene bør forbedres. Nå er det luft nok fram til lunsj, håpløst etter.

6. Det bør vurderes å tilby et videregående Word- kurs (i tråd med avdelingens retningslinjer     for oppgaveskriving) med bl.a. innføring av programvare for å håndtering av referanser (for eksempel RefWorks)  

Sak 15/04 
Status fra IT-drift .

Sindre ga en orientering som var preget av temaene:

· Antall virusalarmer på hjemmebrukere er stort. Systemet her prøver å sikre eget anlegg,  ellers dreier det seg om stadig informasjon om hva god databruk innebærer.

· 20 nye maskiner og 10 nye skjermer er på vei ut etter behov/når utstyr blir umoderne.

· Laboratoriet trenger modernisering av en del maskiner. Resirkulering av andre, eldre maskiner kan være aktuelt her. 

· Spam-filtrene fungerer etter hvert bedre. Det ene filteret sorterer på kilde og tema og gir de som  blir luket ut merkingen [SPAM]. Det neste filteret gir ikke denne typen merking og går på ord i teksten. Meldinger som ikke har oppgitt tema, kan også fort bli luket ut og plassert i spam-folderen. Folderen må derfor sjekkes for feil utlukede mail med mellomrom, og de som sender oss mail må læres opp til adekvat bruk som gjør at mailene blir godkjent.

· Det lanseres stadig nye programpakker med forbedringer og nye muligheter. Policyen her på avdelingen er at programpakker byttes ut etter behov. Dersom noe fungerer godt, vil man gjerne drøye med utskiftingen og ikke foreta modernisering bare for moderniseringens skyld.

· I pakt med punktet ovenfor, har man også valgt å nedprioritere trådløst nett (for de få) til foredel for et stabilt fastnett (for de mange). Ny teknologi kan gjøre trådløst nett mer aktuelt i framtiden.

· Disketter har begrensede muligheter. Det kunne vært greit å ha tilgang på minne-brikker (USB/mobil disk/data pinne; kjært navn …) for både ansatte og studenter. Det bør vurderes om man skal prøve en utlånsordning gjennom biblioteket til studenter og om de ansatte ikke burde kunne disponere hver sin. Sindre følger opp.

Sak 16/04 
Rutinebeskrivelse for oppretting av Blackboardkurs v/ Hanne Røising

Utkast til Rutinebeskrivelse for oppretting av Blackboardkurs ble delt ut. Endelig forslag har vært diskutert i ledergruppa og vedlegges dette referatet. Dokumentet legges på avdelingens intranettsider, når dette kommer på plass.

Sak 17/04 
Bruk av PDf v/ web-publisering og ev. behov for innkjøp av programvare v/ John Schou og Hanne Røising

Biblioteket har tilgang til PDf (bl.a. brukers dette for å konvertere FOU-dokumenter)

Sindre har anledning installere programet for noen brukere til. Primært bør IGH-gruppa ha tilgang til dette, da det er de som har ansvaret for webpublisering ved avdelingen. (De som trenger det, henvender seg til Sindre)

Sak 18/04 Eventuelt

· Desembermøtet flyttes fra 14. desember til 13. desember kl. 1315 – 1500

· Intranettet er nå på plass. IKT-utvalget oppfordres til å se nærmere på de ulike funksjonene som ligger der. Bl.a. bør avdelingen vurdere å bruke kalenderen her framfor tilstedeværelseslistene som leveres i resepsjonen. Neste møte i IKT-utvalget innkalles via Kalenderen i Intranett. Biblioteken har erfaring med å bruke denne, og deler gjerne sine erfaringer.

· Det bør oppnevnes varamedlemmer for medlemmene i IKT-utvalget. Det enkelte medlem skaffer varamedlem, og melder disse til Hanne Røising. Varamedlemmer mottar møteinnkallelse og referater.

Neste møte i IKT-utvalget; 2. november kl. 1315 – 1500

Referenter: Ulf Dahl og Hanne Røising

Rutinebeskrivelse for oppretting av  Blackboardkurs

Høgskolelektor Hanne Schou Røising

I forbindelse med oppretting av Blackboardkurs er det flere ting det er viktig å huske   for at alt fungerer når det skal. Av den grunn har jeg utarbeidet denne sjekklisten til bruk for alle som skal opprette Blackboardkurs ved avdelingen. Kurs som skal opprettes skal være avtalt på forhånd med den aktuelle studieleder og Hanne Røising.

1. Gi kurset et navn som på en god måte kommuniserer innholdet i kurset. Benytt gjerne aktuelle blokkbetegnelser. Som en hovedregel opprettes kurs med begrenset varighet. Det kan for eksempel være naturlig å følge varigheten av de ulike blokkene. Begrunnelsene er flere; avgrensede kurs markerer avslutninger og overganger mellom ulike temaer. Det gjør det også enklere å administrere studenter som tar permisjon/ kommer tilbake fra permisjon.

2. Når navnet på kurset er klart, sendes en mail til Blackboard - administrator Rolf Knudsen (mail: rolf.j.knudsen@hiof.no) og ber han om å opprette kurset. 

3. Rolf Knudsen skal også ha beskjed om hvilket studentkull som kurset er opprett for, slik at han kan legge inn studentene
. Benytt studieprogramkoden som MSTAS bruker. Hvis du ikke vet hva det er, ta kontakt med den i administrasjonen som er ansvarlig for ”din” studieretning. Når studentene er lagt inn i Blackboard, har den ansvarlige i administrasjon ansvaret for å holde studentlista oppdatert. Dette må det gjøres avtale om med administrasjonen for hvert kurs som opprettes, så snart studentene er lagt inn av Rolf Knudsen. 

4. Studentene får tilgang til kurset ved å bruke det passordet og brukernavnet som de fikk tildelt da studiebeviset ble utstedt (hos John Skau). (NB!! Dvs. det første passordet de fikk tildelt.) Endring av passord kan gjøres i Blackboard etter at de har logget seg inn første gang. Om studentene ikke husker passordet, skal de trykke på Login-knappen og deretter følge linken ”Forgot your password”.  Da får de anledning til å lage seg nytt passord via e-posten. Dette betinger altså at studenten bruker sin e-post som de har fått tildelt på høgskolen. (Squirrelmail).

5. Lærere legger vi selv inn. (Alle ansatte er lagt inn som potensielle brukere av Blackboard.) Dette gjøres via Control Panel gjennom User Management - Enroll Users. Lærere skal ha instruktør eller lærerstatus. Dette gjøres via Control Panel gjennom User Management - List/ Modify Users. Første gangen en lærer skal logge seg inn i Blackboard skal de trykke Login-knappen og deretter følge linken ”Forgodt your password”. Da lager de seg sitt eget passord via e-posten.
6. Sjekk at kurset er tilgjengelig via Control Panel gjennom Course Options – Settings når det skal starte opp.  Det kan være en god ide å be Rolf Knudsen opprette en fiktiv studentbruker, slik at du kan se hvordan kurset ser ut fra en students perspektiv. 
Til slutt; Ta en titt på denne linken; Blackboardhjelp / http://www.it-drift.hiof.no/index.php?ID=4620&lang=nor
Skulle det oppstå problemer, kontakt Hanne Schou Røising (mail: hanne.roising@hiof.no, telefon: 69303059 eller Rolf Knudsen (mail: rolf.j.knudsen@hiof.no, telefon: 69104060)

� Det er ikke nødvendig å legge i studentene før ca. 1 uke før oppstart. Det må gis tydelig beskjed til Rolf Knudsen om når dette må være klart.





